open-index/open-wikipedia-markdown huggingface dataset:
Akrokerri College of Education

**Akrokerri College of Education** e la a kolaagyi kaŋa naŋ be a Ghana paaloŋ poɔ. O be la Ashanti  Irigyiŋ  poɔ, Akrokerri teŋɛ poɔ (Adansi West education college naŋ be a Akrokerri (Adansi West Desekyere, Ashanti Region, Ghana). A kolagyi bezie la Ashanti / Brong Ahafo paaloŋ. O paale la a 46 noba zaa karemamine kolaagyi naŋ be Ghana. A kolaagyi da paale la a kyakya naŋ da e a DFID-funded T-TEL kpaaroŋ. O da paalɛɛ a Univɛnitiri sakuri kaŋa a 2007 a da e a ulee kaŋa ko Kwame Nkrumah University of Science ane Technology (KNUST) naŋ da e a  2019 yuoni poɔ.

## Yelkorɔ
Akrokerri karemamine kolaagyi piiluu saŋa da la 1962 yuoni poɔ  ka ba kaa a kandideri mine naŋ guu naŋ da ba tõɔ nyɛ ziiri a saŋa naŋ yuomo ayi karemamime. A karemamine Sɛtefikate ‘A’ yuomo anaare zannoo da piilee a yuoni aŋ poɔ. A kolaagyi da piili ne la sakubiiri kɔɔre ata ne pie (70), a ba kyɛlee da naŋ beebe a karemamine zannoo zie naŋ da taa piiluu neŋ a Kpando Municipal District. A pɔgeli dɛndɛŋ sakubie ba naŋ da de eɛ laŋgbullo naŋ e lezare ne pie Post ‘B’ a September, 1963 poɔ. A kolaagyi sakubiiri noɔre da eɛ noba kɔɔre anuu dɔɔle lezare ne pie ane ayɔpoi(137). A kolaagyi piilee ne la karemamine Satefekete ‘A’ yuomo anaare zannoo, neŋ a lɛ zaa, a 1964 a yuomo ayi English specialist zannoo dɔlɔ da piilee. A 1966, a zannoo dɔlɔ da taa la iribu gaa Winneba. A 1969, a yuomo ayi post sɛkondere karemamine tureeni da paalɛɛ a  Sɛtefekete  ‘A’ yuomo anaare zannoo dɔlɔ. A 1973, Mathematics ane Science specialist programme meŋ da paalɛɛ. O da korɛɛ ta yuomo anaare. A 1975, a yuomo anaare  post secondary programme da leɛre gaa la yuomo anaare post secondary programme. A kolaagyi paaŋ da tona neŋ la Modular programme ko karemamine naŋ na taa tureeni a 18's saŋa. O eɛ a kolaagyi paale mine naŋ taa Access Course ka fõõ naŋ gaa a kolaagyi poɔ. A 2004, o da piilee a programme naŋ be Diploma a Basic Education (D.B.E). O da eɛ ulee naŋ paale a Univenitri a September, 2007. A D.B.E. programme meŋ eɛ zannoo dɔlɔ ko a karemamine banaŋ koŋ kpɛ karendie kanne Sɛtefekɛters karemamine naŋ be a poɔ yuomo anaare ane yuomo ayi a kolaagyi, ka ba boɔlɔ o ka 'Adansi' University’ da soŋɛɛ pãã kyaare a baabo ko a human resource a teŋɛ neŋ kampuuse kpoŋ a serene zie ko tonnimizie zie a Akrokerri karemamine kolaagyi da eɛ kparaama ko a reckon neŋ a zoobu ane kɔɔdɛnne.

## Bezie
A Akrokerri karemamine kolaagyi bezie la a Adansi North Desekyere, Ghana ka a bezie e Ahsanti/Brong Ahafo Zone karemamine kolaagyi a Ghana.

## Sakuuri Yeltare
Zannoo dɔlɔ ata la ka ba zanna a Akrokerri karemamine kolaagyi poɔ.

**Zannoo Dɔlɔ**

A. General Programmes

B. (Bibiiri wuluu zannoo yeltare ) Early Childhood Education Studies

C. Mathematics/Science Education

## Sommo Yizie
Akuka Albert Alalzuuga

**Akuka Albert Alalzuuga** e la Ghanaian pɔleteseɛŋ ane begemaale die ayɔpoi mɛmba a Ghana republic anaare poɔ, a are ko Garu Gbandige naŋ be a Ɔpa Ese Irigyiŋ poɔ, kataweɛ paate yuori eŋɛ.

## O Nyɔvore Pilluu ane O Sakuuri Gaabo
Ba dɔge o la 28 fɛboɔre 1968 yuoni poɔ. O taa la gama mine ba naŋ boɔla BSc in Commerce a yi sakuukpoŋ ŋa ba naŋ boɔla University of Cape Coast ane HND in Accounting a yi Tamale Polytechnic. 

## O Meŋa Nyɔvore
O e la kiristabie

## Sommo Yizie
Akumfi Ameyaw Sɛkondare Sakuuri

**Akumfi Ameyaw Sɛkɔndere Sakuuri** e la sɛkɔndere sakuuri(pampana Siinia Haae Sakuuri) kaŋa naŋ be Ghana, Bono Sapare sɛŋ. Ba meɛ la a sakuuri ŋa 7th Nyɔgevennebare 1988 kyɛ o da ba e gɔbenɛte deni, o da e la sakuuri na nansaala naŋ boɔlɔ (Private Day Secondary School). Ba da daŋ boɔlɔ o la Asuogyaman sɛkɔndere sakuuri. O be la Aworowa ne Akrofrom kpakyagaŋ aŋa kilomitaare anii a Techiman-Wenchi sori zu naŋ be a Techiman Saazu sɛŋ poɔ.

A 1990/91 sɛkɔndere sakue yeli-erre zannoo yuoni la ka a Ghana gɔbenɛte da de o nu ￼dɔgele a sakuuri ŋa zu ka o e gɔbenɛte deni kyɛ ka ba leɛ o yuori gaane Asuogyaman Sɛkɔndere Tɛkinikal Sakuuri. 30th April 2007 daare, ba da la leɛ la a sakuuri ŋa yuori ka o di Akumfi Ameyaw Siinia Haae/Tɛkinikal Sakuuri.
Akwasi Boateng

**Akwasi Darko Boateng**  e la begemaala a ko Bosome Freho Gbandige naŋ be a Ashanti Irigyiŋ  teŋa poɔ Ghana. O e la begemaala a yi 7 Gyɛnoɔre 2021 yuoni poɔ.

## O Nyɔvore Piiluu ane Ganzanne
Ba doge o la 20 Gyoone 1967 yuoni poɔ,  o yi la Apewu Dwumako naŋ be Ashanti Irigyiŋ teŋa poɔ. O da nyɛ la gama mine ba naŋ boɔla Executive masters in governance ane wedeɛ toma ane Post graduate diploma a business administration a 2018 yuoni poɔ. O da yi neŋ la gama mine  ba naŋ boɔla Ordinary ane Advance levels gama a 1990 yuoni poɔ ane a 1993 yuoni aseŋ a naŋ tutaa lɛ.

## O Toma
Boateng e la a Gaana begemaale die mɛmba. O na la e begemaala ko Bosome Freho gbandige a yi a Gyɛnoɔre 2021 yuoni poɔ. Sɛre o naŋ na kpɛ a begemaale die o da daŋ tona la Auto Life company limited ane Pescourt hotel.

## Pɔletese Yɛlɛ
Boateng da di la a Disembare 2020 begemaale die Primaries vootuu a ko a wɔɔ paate kyɛ bare noba bayi  mine naŋ meŋ da are.A noba bayi na naŋ da are kyɛ ba di  la  Hon Joyce Adwoa Akoh Dei ane Mr. Peter Adjei Agyemang. A yi 415 nuuri naŋ da neɛ, Boateng da die  a  primaries  neŋ 191 nuuri  a kyaare neŋ a  first runner up, Agyemang da nyɛ la  140 nuuri kyɛ ka  Dei naŋ be a begemaale die da nyɛ  76 nuuri, kyɛ ka nuuri anii (8) meŋ da saaŋ.

A 7 Disembare 2020 begemaale vootu poɔ, Boateng da nyɛ la 20,401 nuuri naŋ areko 73.10% yi 27,910 nuuri zaa naŋ neɛ. Ba da kaa la a begemaale die election naŋ yi lɛ kyɛ ŋmɛ peraa ka ona la a begemaale die mɛmba ba naŋ ɛlɛte ko a Bosome Freho gbandige naŋ be a Ashanti Irigyiŋ, Ghana.

### Kɔmɛtee
Boateng e la pɔlɔ ne sarre, kɔɔdenne ane  yipɔge  kɔmatee mɛmba ane meŋ o e la Judiciary kɔmatee mɛmba.

## Meŋa Nyɔvore
Boateng e la kiristabie.

## O Sombo
Fɛboɔre 2021 poɔ, o da de la 2,400 nu-pɛge fanfaŋ kõɔ, zu-kɔŋkyɛ mansume, 1,500 sakuu-kparre, 2,400 nɔ-wɔɛ, 30 sterilize cabinets, nɔɔte wɔɛ dagere anuu ane karantiiri dagere anuu ko kɔɔreba a Freho paaloŋ poɔ a Ashanti Irigyiŋ poɔ. O da yuo la a ganzanne sommo yelnyɔgeraa na soŋ sakuubiiri naŋ baŋ gane kyɛ ba taa a eebo ne GH₵30,000 libiri ane meŋ o da la eŋ la noɔre ka yuoni zaa o na maŋ soŋ la ne GH₵20,000.

## Sommo Yizie
Ajumako campus

**A Yuniveniti naŋ be Agyumako paaloŋ poɔ.** 

O e la a Ghana gbuli zaa Yuniveniti naŋ be Agyumako paaloŋ ka ba wullo a kɔkɔ-parɛɛ parɛɛ zaa naŋ be a Ghana poɔ. A yuniveniti ŋa ba e ŋa kɔkɔre yoŋ zannoo zie kyɛ ba meŋ wullo la kɔkɔɛ mine naŋ ba e Ghana paaloŋ kɔkɔɛ te seŋ nansaal kɔkɔre, French kɔkɔre ane German kɔkɔre. O eɛ yuniveniti ba naŋ Kanna dɔba ane pɔgeba zaa ka ba wa leɛ wuliwuliba ka ba naŋ wa baare. O eɛ yuomo anaare zannoo.

## A Yuniveniti paabo yuoni
Agyumako kɔkɔɛ yuniveniti ŋa piili la kavaare kyuu, 1992 a Agyumako paaloŋ. Ka noba maŋ yi zitɔba a wa lantaa a zie ŋa a zanne a ba meŋɛ kɔkɔre.

## Kɔkɔɛ na ba naŋ zanna a yuniveniti ŋa poɔ
Ba zanna la a Ghana zaa gbuli kɔkɔɛ kyɛ a ana naŋ maale nyegere vūū la ama;

* Twi
* Ewe
* Dagaare
* Ga
* Dangbe
* Fante
* Gurene
* Likpakpaal
* Gonja
* Dagbani
* Sisaali
* Kusaal, ane a mine kaŋa

## A kɔkɔɛ na naŋ ba e Ghana kɔkɔɛ kyɛ ka ba zanna a be
A kɔkɔɛ ama la ka zanne zanna zaa na baŋ tõɔ de paale o ma kɔkɔre zannoo eŋɛ, kyɛ a ba maŋ e ferebo.

* English
* French
* German

## Sommo Yizie
Akwasi Konadu

**Akwasi Kunadu** e la Ghanaian pɔleteesa  naŋ e  Wɔɔ paate (NPP) mɛmba.Ona la a begemaala  ko Manhyia Saazu Sɛŋ Gbandige naŋ be Ashanti Irigyiŋ,  Ghana poɔ.  ona la director pampana ko Ghana kõɔ company limited.

## O Nyɔvore Piiluu ane Ganzanne
Ba dɔge la Konadu 25 gyoonoɔre 1982 yuoni poɔ, O baa la Paakoso naŋ be Ashanti Irigyiŋ paaloŋ poɔ. O gaa la o sɛkɔndere sakuuri Opoku Ware Sɛkɔndere sakuuri poɔ. O meŋ la nyɛ la o diploma Education yi Yuniveniti of Education, Winneba. O gaa la niŋe de o bachelor degeree Sociology ne Philosophy eŋɛ 2005 yi Yuniveniti of Ghana. O la maale nyɛ la o Masaɛɛ degeree naŋ e  Development policy ane Planning yi KNUST. 

## Tonnɔɛ
Konadu da la a Auditor potuuro ko KDA Accounting Service na be Kumasi poɔ. O da la e la a project Supervising ɔfesa ko Bonsafo Barwauh Foundation. O da la e la a operations manengya ko Greenfield Company Limited. 

## Pɔletese Yɛlɛ
Konadu kpɛ la a NPP palemɛte  peramere vootu a Manhyia Saazu Sɛŋ Gbandige  na e sɛgeroŋ kaŋa kyaare a 2020 vootu. O da leɛre la  Collins Owusu Amankwah, na da zeŋ a palemɛte kogo yumo ayi a yi Gyanoɔre 2013, kyɛ are neŋ gbɛkpeene neŋ a 2020 palemɛte vootu a Manhyia saazu sɛŋ gbandig . O da di la neŋ nuuri 278 kyɛ ka o dataa nyɛ nuuri 273 a lɛ wuli ka o gaŋe neŋ o la nuuri anuu(5). A yi a diibu puoriŋ, Konadu are la 2012 ane 2016 peramere vootu neŋ Collins Owusu Amankwaah kyɛ ba di.

Ba da neɛ la Konadu eŋ a Manhyia saazu sɛŋ begemaale die kogo ɔfere 2020 Disembare begemaale die nuuri neɛbo eŋɛ. O da di la a vootu neŋ nuuri 39,562 naŋ e 69.9% kyɛ bare o a o dataa na e a kataweɛ paate (NDC) Hamza Swallah neŋ nuuri 15,943 na e 28.2%. 

## Kɔmatee
Konadu e la naŋe(poverty) sigiruŋ gbɛbogiri kɔmatee mɛmba a laafeeloŋ kɔmatee poɔŋ. 

## Meŋɛ yɛlɛ
Konadu e la kiristabie.

## Sommo Yizie
Akwasi Owusu Afrifa-Mensa

**Akwasi Owusu Afrifa-Mensa** (ba dɔge o la a 4th Maakye 1971) O e la Ghanaian pɔleteesa naŋ e Wɔɔ Paate (NPP) mɛmba. O e la Ghana begemaale die mɛmba ko Amasaman Gbandige naŋ be Greater Accra Irigyiŋ, Ghana poɔ.

## O Nyɔvore Piiluu ane Ganzanne yɛlɛ
Ba dɔge la Akwasi Owusu Asaam naŋ be  Ashanti Irigyiŋ poɔ. O taa la o  Maseɛ naŋ e Business Administration ( Finance)

## Meŋɛ Nyɔvore Yɛlɛ
Owusu e la kiristabie. 

## Sommo yizie
Albany Kingsford summaana Bagbin

**Albany Kingsford Summaana Bagbin** e la Dagabul naŋ yi Daga sombo naŋ be wa Naa paaloŋ poɔ. Ba dɔge o la sayɔɔre kyuu bebie lizaare ne anaare daare 1957 sombo poɔ.

## '''O Sakuuri Gaabo Yɛlɛ'''
O gaa la saku kpoŋ na ba naŋ boɔlɔ University of Ghana (1977-1980). O da yi la be a gaa Ghana school of Law (1980-1982).

## '''Pɔletese Yɛlɛ'''
Albert Tetteh Nyakotey

**Albert Tetteh Nyakotey** (ba dɔge o la 10th Ɔɔgore 1965 poɔ) O e la Ghana pɔleteesa naŋ e Kataweɛ paati mɛmba bie. O e la Ghana begemaale die mɛmba a ko a Yilo Krobo Gbandige naŋ be a Taŋgõɔ Irigyiŋ, Ghana poɔ.

## O Nyɔvore Piiluu ane Ganzane Yɛlɛ
Tetteh, baa la a Somanya, teŋɛ naŋ be a Taŋgõɔ Irigyiŋ Ghana poɔ. O taa la Commonwealth Executive MBA a ko Management.

## Sommo Yizie
Alex Kofi Agyekum

**Alex Kofi Agyekum** (dɔgebo bebiri Ɔɔgore 18, 1962) e la a Ghanaian pɔleteesa ane  a begemaale die ayɔpõĩ mɛmba, a Ghana republic anaare eŋɛ, a areko Mpohor Gbandige naŋ be Western Irigyiŋ poɔ a wɔɔ paate yuori eŋɛ.
## Nyɔvore Piiluu ane Ganzanne
Agyekum dɔgebo bebiri la August 18, 1962. O taa la  BA a yie University of Cape Coast aneŋ  M.ED in Management ane Ganzanne diploma. 

## '''Toma Yɛlɛ'''
Agyekum da e la wulloo ane peɛroo sonna a University of Cape Coast poɔ a yi 1991 te tɔ 1992. O da e la zuzeɛ ko economics laŋgbuli  Holy Child School poɔ yi 1993 te tɔ 2003. Ona da la a karemamine zuzeɛ potuuro a Holy Child School poɔ yi 2003 te tɔ 2013.

## '''Pɔletese Yɛlɛ'''
Agyekum kpɛ la begemaale die 7 Gyɛnoɔre 2013 a e begemaale die mɛmba ko Mpohor Gbandige a wɔɔ paate yuori eŋɛ. O kyoge zeŋ la begemaale di a (2012 ane 2016) nuuri neɛbo a yi 2012 waana ŋa.

### 2012 Nuuri Neɛbo
**Agyekum** da are la a 2012 Ghana begemaale die gyongyoŋ nuuri neɛbo a wɔɔ paate yuori eŋɛ a di a Mpohor begemaale die gyongyoŋ kogi ne 7,114 nuuri yi a nuuri zaa naŋ neɛ a e 40.43% kɔɔ poɔ. O di la a nu-neɛ kyɛ bare a Kataweɛ paate gyongyoŋ bie Anthony  Bassaw naŋ nyɛ 6, 333 nuuri naŋ e 35.99% kɔɔ poɔ ane Mary Ankoman begemaale die gyongyoŋ bie ko PPP nyɛ 4,151 nuuri naŋ e 23.59% kɔɔ poɔ a nuuri zaa naŋ neɛ.

#### 2016 Nuuri Neɛbo
A 2016 Ghana zaa gbuli nuuri neɛbo eŋɛ, Agyekum la maale bɔ la a Mpohor begemaale die gyongyoŋ kogi a wɔɔ paate yuori eŋɛ a di a nu-neɛ. Alɛna, O areko la a Gbandige a Ghana begemaale die poɔ gbɛre bota (2012 ane 2016). O da di la a nuuri neɛbo ne 8, 364 nuuri yi a nuuri zaa naŋ neɛ a e 48.72% kɔɔ poɔ kyɛ bare a kataweɛ paate begemaale die gyongyoŋ bie Eric Kweku Kyeremah naŋ nyɛ 6,947 nuuri naŋ e 40.46% kɔɔ poɔ ane Joseph Benedict Auby naŋ e PPP nyɛ 1,857 nuuri naŋ e 10.82% kɔɔ poɔ a nuuri zaa naŋ neɛ. 

Ghana begemaale die da ɛlɛte o la ka o e dakogi zusoba ko pɔlɔ ne sare, kɔɔdenne ane yipɔge kɔmatee na kaa a Ghana Football Association yelkyɛrre.

## Meŋɛ Nyɔvore
Agyekum be la kultaa die ane biiri banaare. O e la kiristabie a puoroo Methodist.

## Sommo Yizie
Alex Tetteh Djornobuah

**Alex Tetteh Djornobuah** e la  Ghana pɔletesean. O e la Deɛpete Minisa ko Zẽɛbaa saazu sɛŋ Irigyiŋ ane mɛmba ko a begemaale die ayɔpoi soba, a Ghana republic anaare eŋɛ naŋ are ko Sefwi-Akontombra Gbandige naŋ be a Zẽɛbaa saazu sɛŋ Irigyiŋ a Wɔɔ paati yuori eŋɛ.

O da koŋ ka ba maale a Wiawso-Akontombra sori a Bɔnne na naŋ da be naaŋ ka o tombare.

## Pͻletese
Hon. Alex Tetteh Djornobuah e la Wͻͻ Naa neԑ naŋ are ko Sefwi-Akontombra gbandige a Begemaale die Ayopoi ko a Republic of Ghana Anaare soba.

### 2016 nu-neԑ
Tetteh da ŋmԑ la kpamkpire ko Sefwi- Akontombra gbandige begemaale kogi eŋԑ a Wͻͻ Naa yuori eŋԑ a 2016 Ghana zaa nu-neԑ poͻ a da di ne noba 11, 922 naŋ are ko 42.98% a noba zaa naŋ neԑ nuuri poͻ. O da die la kyԑ ka o dataare Kenneth Yeboah ko Kataweԑ Naa da tage noba 11, 626 naŋ te manne ne 41.92%, begemaale kpamkiri-ŋmeԑrԑ ko IND Herod Cobbina da nyԑ noa 4, 108 naŋ te manne neŋ 14.81% ka a begemaale kpamkpir-ŋmeԑrԑ ko a Convention People's Party Awini Salifu da nyԑ noba 81 meŋ naŋ te manne neŋ 0.29% a noba zaa naŋ wat e neԑ nuuri baare poͻ.

### 2020 nu-neԑ
Hon. Tetteh da la maaleŋ di la bvegemaale kogi ko a Sefwi- Akontombra(Ghana begemaale gbandige) a Wͻͻ Naa yuori eŋԑ a 2020 Ghana zaa nu-neԑ poͻ a da di ane noa 17, 976 naŋ manne neŋ 54.88% a noba zaa naŋ wat e neԑ nuuri baare poͻ kyԑ ka Issah Mumuni a Kataweԑ Naa neԑ da tage noba 14, 553 naŋ te manne neŋ 44.43% ka a begemaale kpamkpir-ŋmeԑrԑ ko GUM Bright Ofori meŋ da nyԑ noba 224 naŋ te manne neŋ 0.68% a noba zaa naŋ wat e neԑ nuuri baare poͻ.

## Meŋɛ Nyɔvore
Alex Tetteh e la kiristabie 

## Sommo Yizie
Alex Adomako-Mensah

**Alex Adomako-Mensah** (dɔgebo bebiri 5 Nyɔgevennebare 1962) e la a Gaanean  pɔleteesa ane begemaale die mɛmba ko  a Sekyere Afram Plains Gbandige naŋ be a Ashanti Irigyiŋ, Gaana.

## Nyɔvore Piiluu
O dɔgebo bebiri la 5 Nyɔgevennebare 1962 ane o yi la a kumawu naŋ be a Ashanti Irigyiŋ.

## Sakuuri Gaabo
Alex Adomako-Mensah nyɛ la o MBA a yi  (UK) a University of Leicester, a yuoni 2001. O e la Associate Member (ACIM) ko a Chartered Institute of Marketing, UK a yuoni 2003 ane meŋ, o da la nyɛ la zunoɔ a waa a neɛ kaŋa ko a Chartered Management Institute (MCMI) a yi a Chartered Institute of Marketing, UK a yuoni 2006 poɔ.

## Pɔletese Yɛlɛ
O e la a Kataweɛ Paati mɛmba ba naŋ da vootuu ko o ka o waa MP a Ghanaian begemaale vootuu a yuoni 2016 naŋ are ko Sekyere Afram plains. O di la ana kogi ŋa ne 5,664 vootuu a yi a 9,275 vootuu zaa te lanne taa ka lɛ wulo 60.85% vootuu a yi a vootuu zaa poɔ.

### '''2020 nu-neԑ'''
Alex Adomako- Mensah da are ŋmԑ la kpamkpire ko Sekyere Afram Plains gbandige begemaale kogi a Kataweԑ Naa yuori eŋԑ a 2020 Gaana zaa nu-neԑ poͻ a da di ane noba 8, 079 naŋ are ko 50.49% kyԑ ka a Begemaale kpamkpiri-ŋmeԑrԑ ko a Wͻͻ paati Joseph Gyamfi Owusu da nyԑ noba 7, 923 meŋ naŋ are ko 49.51% a noba zaa naŋ neԑ nuuri baare poͻ.

### Kɔmatee
O be la a Employment, Social Welfare and State Enterprises kɔmatee ane a la waa a Finance kɔmatee mɛmba. 

## Nenfaara ŋmaabo
A bebiri Ɔɔgore 14, 2017, nenfaare mine ba naŋ ba baŋ da ŋmaa la MP saŋa na o naŋ da yi a Kumasi a gara a Kumawu a zimaanee saŋa.

## Meŋa Yɛlɛ
O e la kiristabie, a taa pɔge ane biiri banuu.

## Sommo Yizie
Alex Blankson

Hon. **Alex Blankson**  (ba dɔge o la 26 disembare 1980 yuoni poɔ) o e la a Ghana pɔleteesa ane begemaale die mɛmba ko a Akrofuom Gbandige deme naŋ be Ashanti Irigyiŋ  poɔ, Ghana. O e la a Wɔɔ Paate mɛmba.

## O Nyɔvore Piiluu ane Sakuuri Gaabo
Ba dɔge o la 26 disembare 1980 yuoni poɔ, o baa la Adansi naŋ be Akrofuom.  Blankson gaa la Sakuuri ŋa ba naŋ boɔla Adisadel college a yi neŋ gama mine ba naŋ boɔla Siinia sɛkɔndere sakuuri sɛtefekate 1999 yuoni poɔ.

## O Toma
Alex da e la a CEO ko laanfeeloŋ toma zie ŋa ba naŋ boɔla Day by Day Healthcare Limited .

### Pɔletese Yɛlɛ
A 2020 vootenkpoŋ yuoni, o da arɛɛŋ ako Akrofuom kogo ane Joseph Azumah naŋ e a kataweɛ paate bie, a poɔ Prosper Maar naŋ e a NDP paate bie. Blankson da nyɛ la vootere 11,992 kɔɔ poɔ aŋ da e 58.51% a vootere zaa poɔ, kyɛ ka Joseph Azumah meŋ da nyɛ vootere 8,400 kɔɔ poɔ aŋ da e 41.5%, ka Prosper Maar meŋ da nyɛ vootere 103 kɔɔ poɔ aŋ da e 0.5% aseŋ a naŋ tutaa lɛ. A 2021 yuoni poɔ Alan Kyeremanten da poŋ la Blankson zu a eŋ ka o poɔ noba bayɔpoi toma yelnyɔgraa kaŋa ba naŋ boɔla Heavy Equipment Limited.

### Kɔmatee
Alex Blankson e la neɛ naŋ poɔ bipɔla, kɔɔdenne ane yipɔge yɛlɛ kɔmatee ane Special Budget kɔmatee .

## Meŋɛ Nyɔvore
Alex Blankson e la kristabie. O e la Nana Okai Ababio yaaŋaa

## O Nimimaarooŋ Toma
A disembare 2021 yuoni poɔ o da de la die sapigri naŋ da e turi ayi a da soŋ teŋa ŋa ba naŋ boɔla Grumesa yiri sensogre. A gyoone 2021 yuoni poɔ o da lɛ soŋ yɛŋ ka ba sɛle daare 9000 teŋa ŋa ba naŋ boɔla Adansi Akrofuom gbandige.

## Sommo Yizie
Alexander Akwasi Acquah

**Alexander Akwasi Acquah** (dɔgebo bebiri da la 8 Disembare  1974) e la a Ghana pɔletesea Neɛ kaŋa na be a Wɔɔ paate poɔŋ. O e la begemaala ko a Akim Oda Gbandige naŋ be a Taŋgõɔ Irigyiŋ poɔ,  Gaana.

## Nyɔvore Piiluu ane Sakuuri Gaabo
Akwasi dɔgebo bebiri da la 8 Disembare 1974 ane meŋ o baa la Akim Oda. O taa la Masters Degree kyaare ne nɔlammbo ane Noba guobo laafeɛ yɛlɛ a yuoni 2020. O pãã la taa la o Diploma ne Political Reporting a yuoni 2000.

## Toma Yɛlɛ
Akwasi da e la a Chief executive ɔfesa ko a o paaloŋ laafeɛ tontoneba deme. O e la neɛ ŋa naŋ zanne lɛ daa diibu naŋ maŋ toɔŋ gɛrɛ nimitɔɔre ka a Bɔrifɔ deme maŋ boɔle ka entrepreneur and a business analyst.

## Pɔletese Yɛlɛ
Akwasi e la a Wɔɔ paati (NPP)Neɛ . Pampana o e la a begemaala a ko a Akim Oda Gbandige naŋ be a Taŋgõɔ Irigyiŋ a Gaana poɔ.

### 2020 Vootuu
A yuoni 2020 Ghanaian Vootuu kpoŋ saŋa na, o da di la a begɛmaale kogi na a paaŋ nyɛ 25,380 vootuu ka lɛ wullo 79.45% a yi a vootuu zaa lanne taa kyɛ ka a NDC begɛmaale die gbɛbogi ara Jones Asante eŋ nyɛ 6,262 vootuu ka lɛ wulo 19.60%  vootuu a yi a vootuu zaa lanne taa aneŋ a GUM begɛmaale die are kɔrɔ Madam Lucy Ansah meŋ nyɛ 301 ka lɛ wulo 0.94% a yi a vootuu zaa lanne taa.

### Kɔmatee
Akwasi e la a dakogi zu potuuro ko Trade, Industry ane Tourism Kɔmatee; a mɛmba ko Government Assurance kɔmatee ane mɛmba ko laanfeeloŋ kɔmatee.

## Meŋa Nyɔvore
Akwasi e la kristabie.

## Sommo Mine O Naŋ Soŋ
April 2022, o da de la GTP wax prints ko dɔɔnyaama ane pɔgenyaama naŋ na baŋ pare 180 a paaloŋ poɔŋ a saŋa na Easter diibu wagere.

A October 2022, O de la laafeeloŋ sammbo boma tere lafeeloŋ yie anaare mine a Akim Oda paaloŋ.

A Nyɔgevennebare 2022, o de la 100,000 cedis a soŋ ne ka ba leɛ maale a Akyem Oda Municipal park. O meŋ da soŋ ne la mathematical sets a JHS sakue mine a o gbandige poɔ.

A gyɛnoɔre 2023, o soŋ la tontonneba 31 ane 17 'professionals' a Akim Oda gbandige poɔ.

## Sommo yizie
Alexander Gyan

**Alexander Gyan** e la Ghana pɔleteesa ko a begemaale die anii a 4th Republic ko Ghana ane begemaale mɛmba ko Kintampo kɔmpare sɛŋ Gbandige naŋ be Bono Ese Irigyiŋ Ghana poɔ.

## O Nyɔvore piiluu ane Ganzanne
Ba dɔge la Alexander 26 Maakye 1980, o baa la Ampomah-Kintampo Kɔmpare naŋ be Bono Isi Irigyiŋ, Ghana. O kanne de la o SSSCE 1999 yuoni poɔ. O la kanne gaa la nimitɔɔre de BSc. yi Dagerekulkya Ganzanne yuoni 2012.

## Tontonziiri
Alexander da e la Desekyere Chief Executive  minisiri ko Local Gɔmenante ane Rural Baabo ko Kintampo Kɔmpare Desekyere. 

### Pɔletese Yɛlɛ
Alexander e la NPP mɛmba ane MP ko Kintampo Kɔmpare sɛŋ gbandige pampana.

#### Kɔmatee
Alexander e la Bɔnne Assurance kɔmatee ane mɛmba ko Duori ŋmɛ kɔmatee.

## O Sombo
Nyɔgevennebare 2021 yuoni, Alexander da soŋe la BECE biiri naŋ ta 1357 ne bondirii ane lɔɔre zuyɔɔ a Kintampo kɔmpare Gbandige poɔ.

## Yelbawontaa
October 2020 o naŋ da e DCE ko a Kintampo kɔmpare sɛŋ Desekyere, o da de la  kyɔɔtaa ko o ba naŋ da di kɔɔreba gandaa a desekyere poɔ. Yɛlɛ naŋ da yiri Mathem Atanga, naŋ e duori ŋmɛrɛ bandazu ko NDC yeli ka ba da zu la kɔɔreba mine naŋ da seŋ ne o.

## Sommo Yizie
Alexander Kodwo Kom Abban

**Alexander Kodwo Kom Abban** e la Gaana pɔletesean ane begemaale die ayɔpõĩ mɛmba a Gaana republic anaare eŋɛ, a are ko Gomoa West Gbandige a central Irigyiŋ poɔ, a wɔɔ paate yuori eŋɛ.

## Nyɔvore Piiluu ane Ganzanne
Ba dɔge la Abban Disembare beri ayoɔbo 1973 ane o baa la Gomoa Dawurampong a central Irigyiŋ poɔ, Gaana. O taa la Baŋkeŋ Masa lɔɔ degeree ane libi-yɛlɛ lɔɔ yi a Boston univeniti sakuuri naŋ kyaare begɛ 2008 poɔ. O nyɛ la o Medical License yi a Medical ane Dental Council. O la taa la o science degeree bakyila  Human Biology eŋɛ yi a Kwame Nkrumah Univeniti ko Science ane Technology, Bakyila Science degeree Medicine ane Surgery eŋɛ yi a sakue ŋa ne o zu. O gaa la niŋe de o Masa degeree Public Health yi a Hamburg Sakuuri ko Applied science. O la taa la German Sɛtefekate yi a Goethe Institut Accra poɔ.

## O Toma
Abban da e la Merɛ hakelteɛrɛ yi 2013 te tɔ 2014 a Gaana Stock Exchange zie. O meŋ da la e la lɛgekyiraa a Gaana Institute  Management ane Public Administration a yi 2009 te tɔ 2010. O meŋ da la e la wagere kyɛlee lɛgekyiraa a Gaana School of Law a yi 2010 te tɔ 2015. O da e la die Ɔfesa yi 2009 te tɔ 2012 a Gaana Health Service ane a Medical Ɔfesa ana tontonzie na ne o zu yi 2012 te tɔ 2016.

## Pɔletese Yɛlɛ
Abban e la wɔɔ paate mɛmba. O e la begemaale die mɛmba koroo ko a begemaale die ayɔpõĩ a Gaana republic anaare eŋɛ, ko a Gomoa West Gbandige a Central Irigyiŋ poɔ, Ghana.

### 2016 Nuuri Neɛbo
A 2016 Ghana zaa gbuli nuuri neɛbo eŋɛ, Abban di la Gomoa West Gbandige begemaale die gyongyoŋ kogi. O da die la ne 22,741 nuuri naŋ e 49.6% kɔɔ poɔ a nuuri zaa naŋ neɛ kyɛ ka a NDC begemaale die gyongyoŋ bie Samuel Fletcher nyɛ 21,004 nuuri naŋ e 45.8% kɔɔ poɔ a nuuri zaa naŋ neɛ, ka PPP begemaale die gyongyoŋ bie Charles Yawson nyɛ 2,086 nuuri naŋ e 4.6% kɔɔ poɔ a nuuri zaa naŋ neɛ ane a CPP begemaale die gyongyoŋ bie Stephen Afriyie nyɛ 0 nuuri naŋ e 0% kɔɔ poɔ a nuuri zaa naŋ neɛ.

## Kɔmatee
Abban da e la mɛmba ko a Gɔmenante yeltɔnyaa kɔmatee ane meŋ mɛmba ko a Laanfeeloŋ yɛlɛ kɔmatee.

### Minisa
Ona la Depete Minisa koro ko Laanfeeloŋ yɛlɛ. O la e la Deɛpete Minisa koroo ko duori ŋmɛ.

###### 2020 Nuuri Neɛbo
Abban lee la a Gomoa West Gbandige begemaale die gyongyoŋ eŋɛ, a 2020 Ghana zaa gbuli nuuri neɛbo wagere ko a NDC begemaale die gyongyoŋ bie Richard Gyan Mensah. O lee la ne 25,235 nuuri naŋ e 44.9% kɔɔ poɔ a nuuri zaa naŋ neɛ kyɛ ka Richard nyɛ 29,822 nuuri naŋ e 53.0% kɔɔ poɔ a nuuri zaa naŋ neɛ, ka a GUM begemaale die gyongyoŋ bie Edmond Panyin Enchill nyɛ 716 nuuri naŋ e 1.3% kɔɔ poɔ a nuuri zaa naŋ neɛ ane a PPP begemaale die gyongyoŋ bie Charles Yawson nyɛ 481 nuuri naŋ e 0.9% kɔɔ poɔ a nuuri zaa naŋ neɛ. 

## Meŋɛ Yɛlɛ
O e la Kiristabie (Catholic). O kuli la Mrs Anastasia Antoinette Abban, ba taa la biiri banaare.

## Sommo Yizie
Alexander Roosevelt Hottordze

**Alexander Roosevelt Hottordze** e la Ghana pɔletesean ane a begemaale die ayɔpoi mɛmba, a Ghana Republic anaare eŋɛ, are ko a central Tongu Gbandige naŋ be a Volta Irigyiŋ poɔ. O are  ko la a Kataweɛ paate yuori eŋɛ.

## O Nyɔvore piiluu ane Ganzanne
Hottordze yi la Mafi-Kumase. O taa la M. B. A a yi University of Cape Coast, Ghana ane M. A a yi a University of Social Studies.

## Pͻletese
Hottordze e la Kataweԑ Naa neԑ naŋ are ko a Central Tongu gbandige a Begemaale die Ayopoi ne Anii ko a Republic of GhanaAnaare soba.

### 2016 nu-neԑ
Hon. Hottordze da ŋmԑ la kpamkpire ko a Central Tongu gbandige begemaale kogi a Kataweԑ naa yuori eŋԑ a 2016 Ghana zaa nu-neԑ poͻ a da di ane noba 25, 955 naŋ are ko 90.26% a noba zaa naŋ wa neԑ nuuri baare poͻ. O da die la kyԑ ka o dataare Ebenezer Kwadzo Azumah ko a Wͻͻ Naa da tage noba 2, 423 naŋ are ko 8. 43%, begemaale kpamkpir-ŋmeԑrԑ ko PPP Hozame Geoffrey da nyԑ npba 286 naŋ are ko 0.99% ka a begemaale kpamkpir-ŋmeԑrԑ ko Convention People's Party Patrick Kwadwo Agboyibor meŋ da nyԑ noba 93 meŋ naŋ are ko 0.32% a noba zaa naŋ wat e neԑ nuuri baare poͻ.

### 2020 nu-neԑ
Hon. Hottordze da la maaleŋ di la a begemaale kogi a Central Tongu(Ghana begemaale gbandige) naŋ be a Volta Irigyin poͻ a Kataweԑ Naa yuori eŋԑ 2020 Ghana zaa nu-neԑ poͻ. O da die la ane noba 30, 818 naŋ are ko 83.07% kyԑ ka o dataare Raymond Escambellar Ablebu ko Wͻͻ Naa da tage noba 5, 944 naŋ are ko 16.02% ka begemaale kpamkpir-ŋmeԑrԑ NDP Eugene Siabi- Mensah da nyԑ noba 335 naŋ are ko 0.90% a noba zaa naŋ wa neԑ nuuri baare poͻ. 

### Kͻmatiiri
Hottordze paale la a special budget kͻmatii ane Laafēēloŋ kͻmatii poͻ**.** 

## Sommo Yizie
Alfred Duncan.

**Alfred Ducan** di la goli yenaa seriise A 2022/2023 bɔl ŋmɛ kpaŋkpiri ba naŋ ŋmɛ maakyere lezare ne anuu poɔ.A di la goli yenaa ba yiri poɔ kye o na toɔ di goli zaa ba naŋ wa gaa teŋ yobo.
Alfred Obeng-Boateng

**Alfred Obeng-Boateng** (ba dɔge o la a 23rd Nyɔgevennebare kyuu 1973) O e la a Ghana pɔletesa naŋ e Wɔɔ Paate mɛmba ko o Gbandige  Bibiani-Anhwiaso-Bekwai naŋ be a Western North Region, Ghana poɔ.

## O '''Nyɔvore piiluu ane ganzanne yɛlɛ'''
Obeng-Boateng baa la Subiri Nkwanta paaloŋ poɔ. Kyɛ lɛ baare o ganzane yɛlɛ a Kwame Nkrumah University of Science and Technology,  O taa la o masters a ko mere yɛlɛ kyaare neŋ (Oil and Gas).

## '''Sommo Yizie'''
Alexander Afenyo-Markin

**Alexander Kwamina Afenyo-Markin** (ba dɔge o la 27 Mɛrnoɔre 1978) e la begemaala kaŋa a Ghana poɔ a ko Effutu Gbandige naŋ be a Central Irigyiŋ . O na la a Defense Kɔmatee ane Interior kɔmatee a ko Ghana begemaale die.O e la a deputi yageroŋ wederɛ a ko a begemaale die naŋ be a Ghana poɔ.

## Nyɔvore Piiluu ane Ganzanne
Ba dɔge o la 27 Mɛnoɔre 1978 a baa Winneba eŋɛ, central Irigyiŋ poɔ, Ghana.

O kanne la lɔɔ a University of !), Ghana School of Law zie onaŋ kanne de Barrister Lɔɔ sɛtefekate eŋɛ (2007-2009), a nyɛ M.A international pɔletese eŋɛ ane guubo zannoo a yi University of Bradford poɔ (2009-2010).

## Toma Yɛlɛ
A yi a yuoni 1999 te tɔ 2003, a Effutu legislator toŋ la a Principal Postal Ɔfesa toma a Ghana Post Company Limited. Ane meŋ, O la toŋ la a Excel Courier Ghana Limited a Director toma a yi 2004 te tɔ 2011 ane a la de o meŋɛ te mare ne a Dehenya Chambers a yi 2010 te tɔ 2016.

## Pɔletese Yɛlɛ
A yuoni 2012, poɔ la ka Afenyo-Markin da e a begeemaale die neɛ ka ŋa a ko a wɔɔ paate (NPP) saŋa ne o neŋ  Mike Allen Hammah naŋ da are.

O da e la dakogi zu soba ko a Ghana Water Company Ltd(GWCL) 2017 yuoni na poɔ.Ba da paaŋ o la ka o na la da yɛŋ waane GWCL lee ane libie mine diibu, ka lɛ vɛŋ ka o gaa mera die. O da e la Kɔmatee ko Defense ane Interior Finance Kɔmatee a Ghana begemaale die.

A yuoni 2021, Afenyo-Markin ne Abdul-Aziz Ayaba Musah, Johnson Kwaku Adu, Laadi Ayii Ayamba ane Emmanuel Kwasi Bedzrah zaa baŋ da so eŋ a Extraordinary Session 2021 a begemaale die ko a ECOWAS naŋ nyɛ eebo e a Freetown naŋ be a Sierra Leone paaloŋ.

## Tonnɔɛ Mine

#### Karema Yeni, kɔmpiita Yeni
A yuoni 13 Ɔɔtoorebare 2018 poɔ la ka Karema yeni, kɔmpiita yeni nɔdegere da wa saŋa ba naŋ da ko Sakuuri karemamine kɔmpiita kɔɔ (100) a yiri ŋa ba naŋ boɔla Effutuman naŋ be a Ebenezer Methodist Church, Winneba poɔ.

A Gyɛnoɔre, 2021 poɔ la ka ba da ko Sakuuri karemamine lezaayi (40) kɔmpiita ka ba de soŋ ba kannebo yɛlɛ. A yi ana nɔdegere na, sommeŋɛ ane a public sakue karemamine naŋ be ana gbandige da nyɛ la kɔmpiita Turi anuu (1000).

#### A EffutuTeɛroŋ
A Effutu teɛroŋ e la nɔdegere a Fɛrboɔre 2020 ana soŋ Effutuman yipɔge yɛlɛ ka lɛ na tagera ba baapaalba lanna taa a Gbandige poɔ. A lɛ na la baŋ tõɔ wane la noɔre yeni a noba soga. A teɛroŋ yelnyɔgeraa kaŋa la ka ka o leɛ a Effutu Gbandige noba niŋe kyaare neŋ ba daa diibo yɛlɛ.

A Effutu Dream da ŋmaa yɛ saŋa ba naŋ da taa lammo ka a yelnyɔgeraa da e "Actualizing the Effutu teɛroŋ; a Effutu pɔllɔ ne sare tonnoɔre ".

#### Libraries Pie ne Anaare Yelnyɔgeraa
Ka ba naŋ na nyɛ kannebo soŋ eŋ a Gbandige poɔ, libraries pie ne anaare da mɛɛ a ko a Gbandige, ka be la na soŋ ka ba kannebo yɛlɛ a gaa niŋe.

#### Naaloŋ Abɛ Teɛ Yelnyɔgeraa
A 7 Maakye 2020 na poɔ la ka Afenyo-Markin da sɛlle la Naaloŋ Abɛ teere a Winneba yie puoreŋ.

## Meŋa Yɛlɛ
Afenyo-Markin pɔge la Dianne Markin. Ba taa la biiri. O nɔŋ la table tennis ane golf. O e la mɛmba ko fraternal society ba naŋ boɔla Freemason.

## Sommo Yizie
Alexander Agyare

**Alexander Agyare** (ba dɔge o la a 6th Gyɛnoɔre kyuu 1979) O e la a Ghanaian pɔleteesa ane Wɔɔ Paate mɛmba (N P P). O e la a Ghana begemaale die mɛmba ko a Kade Gbandige a Taŋgõɔ Irigyiŋ poɔ, Ghana.

## O Nyɔvore Piiluu ane Ganzanne Yɛlɛ
Agyare, ba dɔge o la a  Pramkese poɔ . O taa la o MSC a ko  PROCUREMENT & LOGISTIC MANAGEMENT.

## Sommo Yizie
----
Alfred Oko Vanderpuije

**Alfred Oko Vandapuije** dɔgebo yuoni e la 4th Nyɔgevennebare  1995. E la Ghana ganzanna ane pɔleteseɛŋ naŋ e begimaale die neɛ kaŋa  pampana. Ona la e begimaala naŋ areko  Ablekuma south Gbandige pampana naŋ be a Greater Accra Irigyiŋ poɔ, Ghana.

O Deutsch sããkoŋ yuori wullo la o Euro-Africa yiiluŋ. Vanderpuije saaŋkommine yi la Sint-Maartensdijk, Tholen island koroo naŋ be Netherland poɔ. O sããkoma Jacobus vanderpuije da la a Dutch Gold Coast gɔbena 1780 poɔ.

## O Nyɔvore Piiluu
O e la Jamestown kpeɛroŋ tɔ, ba dɔge o la a guoli o Mamprubi, Dankuman ane Dansoman a yi o biiloŋ baabo tɛɛtɛɛ.

## Ganzanne
Vanderpuije zanne la Accra karemamine zannoo kolaagyi na bɔ yuomo ata postsecondary degeree ganzanne poɔ. O taa la Masaɛɛ ganzanne poɔ yi Mid American Nazarene Kolaagyi ane specialist Education Administration yi University of Missouri Kansas City, U.S.A

## Pɔletese Yɛlɛ

### Onaŋ e Accra Mayor
Ona da la Accra mayor koroo, yidaandɔɔ John Atta Mills naŋ da zegle ana ɔfere na 2009 poɔ, yidaandɔɔ John Dramani Mahamada veŋ la ka o kyoge zeŋ ana ɔfere na, a baare o gbɛre boyi soba 2017 poɔ.

## O naŋ e Begemaale Die Memba
Ba da ɛlɛte la Vanderpuije ka o gaa Ghana begemaale die a 2016 nuuri neɛbo eŋɛ, Kataweɛ paate yuori eŋɛ, na areko Ablekuma south Gbandige a Greater Accra Irigyiŋ poɔ na e yumo anaare. O di la a nuuri neɛbo ne 31,927 nuuri yi a 51,041 nuuri zaa naŋ neɛ soŋ a e 54.36% kɔɔ poɔ yi a nuuri.  Ona e MP, o e la memba ko paaloŋ yuobo yeltarre kɔmatee ane begemaale die kɔmatee.

## O Meŋɛ Nyɔvore Yɛlɛ
Vanderpuije pɔge Gifty Naa Adei Vanderpuije kpie 2012, o kpi la Korle-Bu Teaching Hospital. 2019 poɔ, Vanderpuije kuli la Cynthia Amerley Ayiku yuomo ayɔpõĩ puoriŋ  o pɔge naŋ kpi.

## Ligasi
Thursday 9, September 2021 tensoga, o darɛte la tirafiki yi neŋ Sakaman junction te ta Dansoman roundabout. O da darɛte la a tirafiki bonso a tirafiki polisiri da ba kyebe. O yele ŋa eebo da wa ne la emmaaroŋ a sori zuŋ.

## Yelbawontaa

### LGBTQ+
Alfred Oko Vanderpuije, MP ko Ablekuma South Gbandige, Ɔɔtoore 2021 poɔ, da la leɛ teɛ la begemaale die basagebo ne LGBTQ+ sagebo Ghana poɔ. O da manne wuli la o teɛroŋ ka a yi Ghana yipɔge yelkoɔrɔ zaa eŋɛ, a yeli ŋa dɔɔ ne dɔɔ ane pɔge ne pɔge kultaa e la bone te naŋ are ne o basagebo kpeɛŋaa zaa, yi a paaloŋ lomboe zaa ane bal tɛɛtɛɛ. O da maale Kpaale la ka ana yeli ŋa merɛ daŋ koŋ tõɔ nyɛ eebo a te nandaare eŋɛ. O la maale yeli ka Ghana tuuro la kultaa merɛ a paale dɔɔ ne pɔge kultaa, a ba sagera teɛroŋ zaa naŋ ba tu ne a lesiri. O da wuli la Ghana deme teɛroŋ kyaare bɛgɛ maaloo ba sagebo naŋ na areko LGBTQ+ sori taaba, naŋ wullo tɛɛtɛɛ yi a U.S. ane Europe nyaabo.

#### Mine
Citi duoro peɛroo ne Mr. Vanderpuije eŋɛ, a Ablekuma South arekora, da teɛn wuli ka Accra kõɔ̃ iribu e la yelkpeɛŋaa ko a neniraa ka o kaa, ka onaŋ sage. O da boɔle la Madam Elizabeth Sackey ka o e noɔreyeni ne  a Accra Irigyinal Minisa ka ona wa kpɛ ɔfere. 

## Sommo Yizie
Alhaji Yusif Sulemana

**Alhaji Yusif Sulemana** ( ba dɔge o la 29th Gyoonoɔre 1972)  Bole poɔ naŋ be savanna Irigyiŋ. O e la pɔleteesa ane begemaale die mɛmba, a begemaale die ayɔpoĩ soba eŋɛ ko a Ghana Republic anaare soba. A piili 7th Gyɛnoɔre 2017 poɔ. O e la Kataweɛ Paate mɛmba (NDC). A yuoni 2016 poɔ la k'o da are a kantaweɛ paate zu a di a begemaale die kogi ko Bole-Bamboi Gbandige naŋ be Savanna Irigyiŋ poɔ. A yuoni 2020 poɔ, ona la da la di a begemaale die dakogi kyɛ waana zenɛ.

## Nyɔvore Piiluu ane Ganzanne
Sulemana baa la Bole poɔ. O taa la sɛtefekate ko monitoring ane evaluation yi GIMPA ane B. S. C ane E. M. B. A yi Ghana Yuniveniti.

### Kɔmatee
Sulemana e la Trade, Industry ane Tourism Kɔmatee Mɛmba ane Public Accounts Kɔmatee Mɛmba.

## Meŋɛ Nyɔvore
Sulemana e la silaama bie.

## Sommo Yizie
Alhassan Kobina Ghansah

**Alhassan Kobina Ghansah** e la Ghana pɔletesean ane sakuuri bikurõõ a ko Breman Asikuma Sinia Haae Sakuuri. O e la a kataweɛ paati mɛmba bieo e la begemaale die mɛmba ko Asikuma Odoben Brakwa (AOB) Gbandige naŋ be a Fante Irigyiŋ teŋa poɔ. 

## O Nyɔvore Piiluu ane O Sakuuri Gaabo
Ba dɔge o la 29 Nyɔgevennebare, 1960 yuoni a

poɔ, o yi la Breman Bedum naŋ be a Fante Irigyiŋ teŋa poɔ, Gaana poɔ. O da nyɛ  la gambɛrɛ mine ba naŋ boɔla masters degree in business administration a 2015 yuoni poɔ. 

## Tonnɔɛ
O da e la manengyin proprietor a ko toma kaŋa zie ba naŋ boɔla Classic Rahman enterprise.

## Pɔletese Yɛlɛ
O e la a Kataweɛ Paati mɛmba.

### 2016 Nu Neɛ
A 2016 nu neɛ eŋɛ, Ghansah are ko la a kataweɛ paati a Asikuma-Odoben-Brakusa Gbandige kyɛ da le ko wɔɔ paati bie Anthony Effah ne 430 nuuri tɛɛtɛɛ. Ana nu neɛ na o da nyɛ la 23,330 nuuri naŋ e 49.20% a kyaare ne Effah's 23,760 nuuri naŋ e 50.11%.

Ghansah la maale kpɛ la a begemaale die ko a NDC gyongyoŋ la maale a Asikuma-Odoben-Brakwa Gbandige ŋmaara ne a 2020 nu neɛ. Ghansah di la a begemaale die kogi naŋ are ko a kataweɛ paati ko a Asikuma-Odokuben-Brakwa Gbandige ŋmaara ne a 2020 nu neɛ. Ɔɔgore poɔ 2019 o naŋ da wa nyɛ 886 nuuri na daa o dataa ba bayi Michael Harry Yamson ane Eric Kwesi Taylor naŋ nyɛ 153 nuuri ane 42 nuuri seŋ anaŋ tutaa lɛ.

#### 2020 Nu Neɛ
Disembare 2020 poɔ, Ghanasah di la a kogi ko Asikuma-Odoben-Brakwa Ghandige a begemaale die  nu neɛ eŋɛ, o naŋ da wa nyɛ 28,175 nuuri naŋ e 52.54% kyaare ne o dɔmɔ, Emmanuel Domain Adjei naŋ e wɔɔ paate bie naŋ nyɛ 25,454 nuuri naŋ  e 47.46%.

##### Kɔmatee
Ghansah e la Mɛmba ko a special Budget kɔmatee ane meŋ mɛmba ko gbaŋgbale, science ane Technology  kɔmatee.

## Meŋɛ Nyɔvore
Ghansah e la silaama bie.

## Sommo Yizie
Alhassan Sayibu Suhuyini

**Alhassan Sayibu Suhuyini** ( dɔgebo bebiri da la 12 Sentɔmbare 1979) yuoni poɔ, o e la duo-tera ane Ghana pɔleteesa. O e la kataweɛ paati mɛmba, pampana ŋa o e begemaale die mɛmba a begemaale die ayoɔpoi soba, a Ghana republic anaare eŋɛ naŋ are ko a Tamale Saazu Sɛŋ Gbandige.

## Ganzanne yɛlɛ
O gaa la sakuuri ŋa ba naŋ boɔla Ghana Secondary School, pampana ŋa ba naŋ boɔla Ghana Senior High School ( GHANASCO) naŋ be Tamale poɔ. O taa la gama mine ba naŋ boɔla B.Sc Public Administration ane M.Sc Development Management a yi sakuuri ŋa ba naŋ boɔla Ghana Institute of Management And Public Administration.

## O Toma yɛlɛ
O piili la o duo-tere toma a yi Diamond FM naŋ be Tamale poɔ sɛre oŋ wa gaa a Ghana zaa teŋkpoŋ. O toŋ la toma City FM ane Metro T.V naŋ be Accra kyɛ wa gaa Radio Gold. Ba da ire o la ka o toma somaŋ a 2011, 2012 ane a 2013 yuoni poɔ, duori kyɛleba da iri o ka o da nyɛ a Ghana Radio and T.V Personality Award.

A 2013 yuoni poɔ ba da ire o la a da sommoo ka o da gaa South Korea ako yelnyɔgraa ŋa ba naŋ boɔla Next Generational Leaders a yi Africa Program, a Korea gɔmenante la da ko o a sommo ŋa. O da e la a neɛ kaŋa naŋ da poɔ a 2014 International Visitor Leadership Program, a United States Department of State Professional Exchange Program. O toŋ la Radio Gold naŋ be a Accra poɔ.

## Pɔletese Yɛlɛ
A 2013 yuoni poɔ a paaloŋ yidaandɔɔ John Dramani Mahama da ire o la ka o poɔ toma zie ŋa Ghana Civil Aviation Authority (GCAA). A 2014 yuoni poɔ o da e la Communication Manager ako National Hajj Commission, Ghana.

O da di la a Tamale Saazu Sɛŋ kogo a ko a kataweɛ paate a 2016 yuoni nu kpoŋi neɛ eŋɛ e begemaale mɛmba naŋ areko a Tamale Saazu Sɛŋ Gbandige, o da di la a kogo ŋa ane nuuri 21,280 naŋ e 67.79% a yi a nuuri zaa neɛ.

## Kͻmatiiri
1.Teŋgane ane Tetige kͻmatiiri  2. Noba kaa iribu Kͻmatii

## Meŋɛ Nyɔvore
O e la karekyi, o de la pɔge a 2013 yuoni poɔ, o yuori la Hamdiya Amadu Yakubu Vorsky. O e la silaama bie.

## Sommo Yizie
Ali Maiga Halidu

**Ali Maiga Halidu** e la Ghana pɔletesean ane begemaale die ayɔpõĩ mɛmba a Ghana republic anaare eŋɛ naŋ are ko a Dormaa West Gbandige a Brong-Ahafo Irigyiŋ poɔ, wɔɔ paate yuori eŋɛ.

## Nyɔvore Piiluu ane Ganzanne
Ba dɔge la Ali Maiga Halidu 11 Maakye 1980. O yi la a Nkrankwanta, a Brong-Ahafo Irigyiŋ poɔ.

## Ganzanne
Halidu nyɛ la o Bakyila degeree a university of cape coast poɔ; ka o pãã la gaa niŋe o ganzanne poɔ e master of philosophy a Cambridge poɔ a united kingdom eŋɛ.

## Tonnɔɛ
Halidu da e la wuliwulo potuuro a University Of cape coast yuoni gbuli kyɛ leɛ e wuliwulo karegyuu a toŋ yuoni gbuli yi 2006 te tɔ 2007.

## Pͻletese
A yuoni 2016 nu-neԑ zaa poͻ Halidu da are ŋmԑ la a begemaale kogi kpamkpire ko Dormaa West Gbandige naŋ be a Brong-Ahafo Irigyin, a Wͻͻ Naa yuori eŋԑ. O da nyԑ la noba 8,422 a yi neŋ noba 16,725 noba naŋ neԑ nuuri soŋ poͻ naŋ are ko 50.88% a noba zaa naŋ neԑ nuuri poͻ.

## Meŋԑ nyͻvore
Ali Maiga Halidu de la pͻge ka bat aa biiri bayoͻbo. O e la selaama.

## Sommo Yizie
Alima Mahama

**Hajia Alima Mahama**(Dɔgebo e  la 17 Nyɔgevennebare, 1957 yuoni poɔ, Walewale North East irigyin). O e la Gaana pɔge fɔra naŋ da are a paaloŋ gbɛbogriŋ a ko paaloŋ kaŋa ba naŋ boɔla United States .O e la begemaala a da lɛ e gɔvemente kpambeɛ naŋ kaara  pɔgeba aneŋ bibilee yɛlɛ a Gyɛnoɔre 2005 yuoni poɔ a te tɔ a Gyɛnoɔre 2009 yuoni a Kufour naaŋ saga. O da lɛ e la gɔvemente kpambeɛ naŋ kaara Local gɔvemente aneŋ korebilee baabu yɛlɛ, a Nana Akufo Addo naaŋ poɔ a yi a 10 Gyɛnoɔre 2017 yuoni a te tɔ a 7 Gyɛnoɔre 2021 yuoni. Hajia Alima meŋ da lɛ e la begemaala ako a Nalerigu/Gambaga  nu-neɛ lombori, o e la a wɔɔ paati bie a begemaale die naŋ e ayɔpoi soba a fourth republic a ko a Gaana.

Ba da iri o la a Gaana paaloŋ gbɛbogi ara a ko paaloŋ ŋa ba naŋ boɔla United States of America a 2021 yuoni poɔ.

## O Sakuuri Gaabo
Alima gaa la sakuu ŋa ba naŋ boɔla Wesley Girls Senior High School naŋ be Cape Coast teŋa poɔ. O leɛ gaa la nimitɔɔre a lɛ te gaa sakukpoŋ ŋa ba naŋ boɔla University of Ghana; be ka o nyɛ gama mine ba naŋ boɔla Bachelor degree in law aneŋ sociology. O da la gaa a yuveniti ama: Rutgers university aneŋ University of Ottawa, a yi neŋ a gama ama ba naŋ boɔla Postgraduate degree a yi Public policy aneŋ baabo yelnyɔgree kaabo ane Master's degree in Development studies a yi a Netherlands paaloŋ poɔ.

Hajia Mahama e la Gaana begi-ŋmaa sakuu bikuroo, ka ba da boɔloo a eŋ a begi-ŋmaareba kpaaroo a 1982 yuoni poɔ.

## O Naakoɔ̃
O toŋ la a John Kufour naa poɔ, a piilee o da e la gɔvemente kpambeɛ naŋ kaara pɔgeba aneŋ bibilee yɛlɛ zu, o da lɛ e la gɔvemente kpambeɛ potuuro naŋ kaara daa diibu aneŋ kpaaroo naŋ maŋ maala boma aneŋ gɔvemente kpambeɛ potuuro naŋ kaara Local gɔvemente aneŋ korebilee baabo yɛlɛ zu a 2001 aneŋ a 2008 yuoni poɔ. Alima Mahama da are la a 2016 nu-neɛ kyaakyaa a wɔɔ paati yuori eŋɛ, a da di a kogo aneŋ nuuri 53% kɔɔ poɔ a Nalerigu/Gambaga nu-neɛ paaloŋ.

## Toma Mine Meŋ O Naŋ Toŋ
Sēēmãã maaloo foriforéé lambo, o e la neɛ naŋ poɔ a wedereba kpaaroo lambo.

## Sommo Yizie
Ama Pomaa Boateng

**Ama Pomaa Boateng** (ba dɔge o la 19 Ɔgoore kyuu 1975) O e la a Gaana pɔlɛtese neɛ kaŋa. O be la a wɔɔ paati  New Patriotic Party poɔ. O e la a Gaana palamɛti Neɛ a ko a  Juaben paaloŋ deme a  Ashanti Irigyin a Gaana poɔ.

**O e la**  Hon.MP, Neɛ a Ghana palamɛti naŋ de weɛ a Juaben paaloŋ  poɔ.

## O Nyɔvore Piiloŋ Ane O Sakuuri Gaabu Yɛlɛ
Ama Pomaa, ba dɔge o la a  19 Ɔgoore kyuu 1975 a Juaben, Ashanti Irigyin. O Sinia Haae Sakuuri zannoo yɛlɛ e la a Holy Child sakuuri a Cape Coast O nyɛ la a master's degree na kyaare ne duoro ŋmɛ yaaro yɛlɛ a  Anglia Ruskin Yuniveniti poɔ. Ama taa la o setefekate a kyaare ne kɔmpiita yɛlɛ a  Westminster Yuniveniti a London, UK. A  2012 o nyɛ la O Setefekate a e-waste a yi  United Nations e-waste Academy. O naŋ taa la Setefekates a Penn Foster, Wild PCS, Harvard Yuniveniti and House of Democracy Partnership/ NDI.

## Toma
Ama Pomaa e la lT consultant neɛ na e o toma, kyɛ Leɛ e  executive director a Gaana  High-tech pɔgeba a  Accra, kyɛ naŋ e NGO a IT wulo poɔ. O naŋ tonɔ la a co-a /ICT kɔmɛttee e la a neɛ kaŋa naŋ be a National Petroleum Authaitaana poɔ la o tona a aŋa ,  o e la Chairperson a ko yɛlɛ yelteribu ane a maaloŋ kɔmɛttee.

## Pɔlɛtese
Ama Pomaa da are la a di a palamɛtiri vooti a o paaloŋ Juaben Ashanti Region a 2016 a Gaana deme naŋ da erɛ ba vooti yeltarre. Noba bata mine ka ba yoe la, Nana Prempeh Amankwaah na be a kataweɛ paati  poɔ. (Kataweɛ paati), ane Gallo Stephen Ayitey o meŋ da are ko la a Nɔdaa paati (Conventions Peoples Party), a 2016 vootiŋ poɔ a Juaben paaloŋ na da e a 7 December 2016.  O da di la weɛ a vootiŋ poɔ a nyɛ 22,323 kyɛ a noba zaa naŋ da vooti meŋ da la 29,606, ka a are ko 75.40% a ko noba naŋ zaa naŋ da vooti.

### Kɔmɛttee
Ama Pomaa  e la neɛ naŋ kaara dɔbɔ ane pɔgeba waaloŋ yɛlɛ (Gender and Children) kyɛ naŋ e a kɔmɛttee neɛkpoŋ naŋ kaara bondirii, koɔbo ane a Cocoa kɔmɛttee Yɛlɛ.

## Yɛlɛ Eebu
Ama taa la yɛlɛ yaga onaŋ e, o naŋ so a (ran a Cisco Networking Academy program a ko pɔgebilee.

## Meŋɛ Nyɔvore
Ama Pomaa  taa la serɛ bee kulee serɛ a taa bie. O e la kirista bie o Nyɔvore poɔŋ.
----

## Yɛlɛ Yiibu Zie
Ambor

**Ambor** e la teŋe kaŋ naŋ be Loraa paaloŋ. A tɛŋe ŋa yuori di ka Ambor ka a noba naŋ kpeɛrɛ a teŋe ŋa di Amboolɛ. A tɛŋe ŋa be la Yikpeɛlɛ, Dikpeɛlɛ ane Dewuole kpakyagaŋ poɔ. A Dikpeɛlɛ ne Dawuole bama kyiire la ŋmaaŋa ne ɛbaa. A ba dannoo la ka, ba so bonne kyɛ di gaŋ o soba.
Ambrose Dery

**Ambrose Dery** e la neɛ naŋ yi Nandɔm-kokoligu paaloŋ poɔ a Ɔpa Wɛse poɔ, Gaana . Ba dɔge o la Nadaare 23rd Sakõɔ kyuu 1956. O e la neɛ naŋ puoro a romaan puoroo. O pãã piili la o sakuuri gaabo bee zannoo a yi o bibiiloŋ saŋa a 1966 poɔ a te ta 1968; be la ka o yi leɛ gaa Sinia Haae poɔ a 1970, o yi la be a gaa Gaana Yuniveniti(UG) a 1977. A yi o naŋ wa baare a Naverongo Siinia Haae sakuuri. A be la ka o leɛ te yi a e begemaale a 1982 poɔ kyɛ o taa la o are zie a yi 1977 a Naverongo Siineɛ Haae sakuuri poɔ. O e la neɛ naŋ kpɛ pɔletese poɔ kyɛ lɛ tonnɔ bɔnne  toma a Gaana begemaale die poɔ a leɛre O teŋɛ noba zu a Nandɔm paaloŋ. Ambrose Dery pampana e la neɛ a bɔnne na de a Gaana noba zemmo ane emmaaroŋ yeltarre eŋɛ o nuuri poɔ. Ona la  a polisiri ane sogyare zaa  wederɛ. O e la Ghana niŋe deɛre kaŋa naŋ kaara a Ghana zeŋ laafeeloŋ zu zaa. O da are la a Nandɔmɛɛ zaa gbɛbogriŋ a 2016 poɔ, a noba da iri o la ka o te zeŋ a leɛre ba zu a Gaana begemaale die poɔ. Ane a zaa ka o kpɛ la Gaana pɔletese poɔ 2008, ba da kaa iri o la ka o e a Gaana Attorney General a 2003 poɔ. Ambrose Dery da kaara la yɛlɛ a yi a ɔpa wɛse paaloŋ poɔ a yi 2006 te ta 2008, kyɛ naŋ da e a Ghana yelmeŋkaara a yi 2005 te ta 2007, O da tonɔ la Deputy Minority niŋe deɛre a Gaana begemaale die anuu poɔ, ba da leɛ iri o la ka o leɛre a Nandɔm naŋ da e bee poɔ a Lawra -Nandom desekyere a 2008 saŋa kyɛ o da ba la di a 2012 eŋɛ, a sigi kyɛ ko Benjamin Kambuor.Ambrose  Dery  da e la a dakogi zu soba a ko a kõɔ laanfeɛ yɛlɛ (NGOs) a yuoni 1993 te ta 2003. A yi o toma sonne zuiŋ a Ghana yidandɔɔ Nana Akufuo Addo da kaa iri o la a 21st Gyɛnoɔre, 2021 ka o na kaara a Ghana zeŋ laafeeloŋ kaareba zu a Ghana poɔ. 
## Ambrose Dery Nyɔvore Yɛlɛ
Ambrose Dery e la neɛ na taa noba teɛroŋ, O taa la pɔge ane bie. Ambrose Dery e la kirista bie naŋ sage de Naaŋmene yɛlɛ o nyɔvore poɔ.

## Ambrose Dery Toma
Ambrose Dery e la mere diire neɛ a Gaana paaloŋ poɔ zaa. Kyɛ o toma kpoŋ are la pɔletese, O e la pɔletese neŋkpoŋi kaŋa na be a wɔɔ paate poɔ a maŋ are ko a Nandɔm paaloŋ. O yelnyɔgeraaa kpoŋ zaa la ka o leɛre noba nyɔvoɛ, a bɔ toma ko ba ane a taaba mine.

O da di la a 2017 nuuri neɛbo kyakya na o naŋ da are ko a paate a ko a Nandɔm paaloŋ deme a yuoni 2017 poɔ. A yuomo anaare na wa baare o leɛ are la a 2020 ana ko a Nandɔm deme.

Ambrose Dery naŋ be la a Ghana begemaale die poɔ na te ta 2024. 

= Ambrose Dery Pampana Konoɔre A Yuoni 2024 Poɔŋ =
A Gaana yidandɔɔ kpoŋ Nana Addo na da ko Hon.Ambrose dery Konoɔre kaŋa ka o kaara a Gaana zaa kpareŋ deme zie; te seŋ; polisiri ane ba taaba na mine a Gaana paaloŋ a yi a yuoni 2020 poɔ daare kaŋa leɛ leɛre ba la a14 February 2024, kyɛ la de toŋ yuo ko o ka o e a Minister Na kyaare ne a Yidandɔɔ yikpoŋ ka naasaala boɔlɔ la " State of the Presidency"  Henry Quartey la paaŋ e a neɛ na kaara a kpare deme zie a Gaana paaloŋ zaa poɔ.

Hon; Ambrose paaŋ e la minister ko a Gaana yidandɔɔ kpoŋ yikaara a Gaana zaa gbuli poɔ kyɛ meŋ ko a Wɔɔ paate deme zaa a Gaana Paaloŋ zaa poɔŋ.

## Sommo Yizie
Amidu Issahaku Chinnia

**Amidu Issahaku Chinnia** (dɔgebo bebiri da la 20 Gyɛnoɔre 1978) e la a Gaanean pɔletesean ane a Wɔɔ Paate (NPP) mɛmba. O e a bɛgemaale die mɛmba naŋ areko a Sissala Ese Gbandige naŋ be a Ɔpa Wɛse Irigyin

## Nyɔvore Piiluu ane Sakuuri Gaabo
Amidu yi la Bugubelle naŋ be a Ɔpa Wɛse Irigyiŋ a Gaana poɔ. O gaa la Tumu Secondary Technical School ane a Nusrat Jahan Ahmadiyya College of Education naŋ be a Wa paaloŋ poɔ la ka o te zanne a leɛ sakuuri karema. O taa la MPhil ko Dagerekulkya  (Horticulture). 

## Sommo Yizie
Alhassan Tampuli Sulemana

**Alhaji Alhassan Tampuli Sulemana** e la Ghanaian Pɔleteesa ane a begemaale die mɛmba ko a begemaale die anii soba a Ghana republic anaare eŋɛ, naŋ areko a Gushegu Gbandige naŋ be a Dagbɛn-Zabage Irigyiŋ  a Wɔɔ paate (NPP) yuori eŋɛ. Ona la Deɛpete Minista ko So-tu.

## Nyɔvore Piiluu ane Sakuuri Gaabo
Sulemana dɔgebo bebiri da la 27 Maakye, 1976 ane meŋ o yi la Zinindo naŋ be Dagbɛn-Zabage Irigyiŋ  a Ghana paaloŋ poɔ. O baarɛɛ o "O Level" a yuoni 1994 ane o QCL ne Barrister ane Solicitor a yuoni 2011. O taa la o DPA ne Public Administration a yuoni 2002. A puoriŋ o la nyɛ la o bachelor's degree ne Public Administration a yuoni 2005. O la maaleŋ nyɛ la o LLB ne General Law a yuoni 2009. A yuoni 2013, o nyɛ la o master's degree ne law ne Energy ane Environmental Law.

## Toma Yɛlɛ
Sulemana da e la a Wedereba neŋkpoŋi ko National Petroleum Authority.

## Pɔletese Yɛlɛ
Sulemana e la a Wɔɔ paate mɛmba ane begemaala ko a Gusheigu Gbandige naŋ be a Dagbɛn-Zabage Irigyiŋ. A yuoni 2020 Ghana deme nuuri kpoŋi neɛbo eŋɛ, o da nyɛ la zunɔɔ di a begɛmaale die kogi neŋ 30,401 nuuri, kyɛ a Kataweɛ paate gbɛbɔge ara Mohammed Yussif Malimali eŋ nyɛ 28,055 nuuri ane a NDP begemaale gbɛbɔge ara Abdulai Abdul-Razak meŋ nyɛ 250 nuuri.

### Kɔmatee
Sulemana  e la Standing Orders kɔmatee mɛmba ane Business kɔmatee mɛmba ane meŋ o la e la neŋkaa-iri kɔmatee mɛmba.

## Meŋa Nyɔvore
Sulemana e la silamabie.

## Sommo mine
A yuoni Fɛrboɔre 2021, Sulemana da eŋ la noɔre ka o na mɛ la Nazaŋe ko a Kpatinga Traditional area.

## Sommo Yizie
Alhassan Umar

**Alhassan Umar** e la Ghana pɔletesean ane begemaale die ayɔpõĩ mɛmba a Ghana republic anaare eŋɛ naŋ are ko a Zabzugu gbandige a Northern Irigyiŋ poɔ a kataweɛ paate yuori eŋɛ.

## Nyɔvore Piiluu
Ba dɔge la Alhassan 29 Gyoone 1966 Zabzugu poɔ a Northern Irigyiŋ eŋɛ, Ghana.

## Ganzanne
O taa la master of Business Administration yi a Phoenix Yuniveniti, BA Biological science the university of NJ, Rulgers University. O la taa la Diploma Teachers sɛtefekate yi Gambaga Training college.

## Sommo Yizie
Ananso Pɔge Na Ba Poɔrɔ Saakoma Yelmaale

Dagaaba laŋkpeɛbo poɔ, dɔbɔ ba derɛ pɔge bee pɔgeba enne yelmaale poɔ ka ba ananso la ama; A danweɛ soba la, dɔbɔ taa la ba yelmaale ka pɔgebɔ meŋ taa ba deme. Kyɛ dagaareŋ, ka pɔge kuli sɛre kyɛ o ba taa sori bee faŋa o serɛ yiri yelmaale poɔŋ bonso o taa la saa yiri. 

A yi a lɛ puoriŋ, ka yidɔbɔ aŋa, Bakoɔnɛɛ, Emoɔlɛɛ, Namanɛɛ, Gbaanɛɛ, bee Kusielee  ane a mine kaŋ wa taa ba yelmaale aŋa kuori, yiri lammo, bee pɔge kyɛroo a ba seŋ ka pɔge poɔ bee a de o noɔre a eŋ a yɛlɛ poɔ bonso,ba maŋ de la ka pɔge koŋ baŋ pɔge o noɔre bee o na baŋ de a la gaa ne la o saa yiri te manne ko ba.

## Neɛ Naŋ Maŋ Maale  Pɔgɔ Yɛlɛ
Gbɛɛ yaga,dɔbɔ la maŋ maale a yɛlɛ. ka pɔge na wa poɔ see ka a e kpēēdie yɛlɛ bonso a maŋ kyaare ne la a kūū vore sama diibo.

Anaŋ ba la are be, ba maŋ la de ka a pɔge yiri ba e be bonso yelzaa na baŋ waŋ ka o iri page o boma te gɛrɛ o yiri. Ka a lɛ wuli ka o baŋ la ba yelsɔgele zaa ana de gaa te manne ko o yideme.